L 185/118
HR
Službeni list Europske unije
12.7.2022.
(7)
Nakon tih izbijanja visokopatogene influence ptica veterinarska tijela Kanade i Sjedinjenih Američkih Država uspostavila su zonu kontrole od 10 km oko zahvaćenih objekata i provela mjere usmrćivanja radi kontrole visokopatogene influence ptica i ograničenja njezina širenja.
(8)
Kanada i Sjedinjene Američke Države Komisiji su dostavile informacije o epidemiološkoj situaciji na svojem državnom području i mjerama koje su poduzele radi suzbijanja daljnjeg širenja visokopatogene influence ptica.
Komisija je ocijenila te informacije.
Na temelju te ocjene i radi zaštite zdravstvenog stanja životinja u Uniji više ne bi trebao biti odobren ulazak u Uniju pošiljaka peradi, zametnih proizvoda peradi i svježeg mesa peradi i pernate divljači iz područja pod ograničenjima koja su zbog nedavnih izbijanja visokopatogene influence ptica uspostavila veterinarska tijela Kanade i Sjedinjenih Američkih Država.
(9)
Nadalje, Kanada je dostavila ažurirane informacije o epidemiološkoj situaciji na svojem državnom području u pogledu jednog izbijanja visokopatogene influence ptica u objektu za uzgoj peradi u pokrajini Nova Škotska, potvrđenim 1. veljače 2022.
Kanada je dostavila i informacije o mjerama koje je poduzela radi sprečavanja daljnjeg širenja te bolesti.
Konkretno, nakon tog izbijanja visokopatogene influence ptica Kanada je provela mjere usmrćivanja radi kontrole i ograničavanja širenja te bolesti.
Kanada je provela i potrebne mjere čišćenja i dezinfekcije nakon provedbe mjera usmrćivanja u zaraženim objektima za uzgoj peradi na svojem državnom području.
(10)
Nadalje, Ujedinjena Kraljevina dostavila je ažurirane informacije o epidemiološkoj situaciji na svojem državnom području u pogledu šest izbijanja visokopatogene influence ptica u objektima za uzgoj peradi: jedno izbijanje u blizini mjesta Ross-on-Wye, Hereford and South Herefordshire, Herefordshire, Engleska, Ujedinjena Kraljevina, potvrđeno 20. siječnja 2022.; jedno izbijanje u blizini mjesta Ashleworth, Tewkesbury, Gloucestershire, Engleska, Ujedinjena Kraljevina, potvrđeno 28. siječnja 2022.; jedno izbijanje u blizini mjesta Holy Island, Berwick Upon Tweed, Northumberland, Engleska, Ujedinjena Kraljevina, potvrđeno 9. veljače 2022.; jedno izbijanje bolesti u blizini mjesta Ledbury, North Herefordshire, Herefordshire, Engleska, Ujedinjena Kraljevina, potvrđeno 25. veljače 2022.; jedno izbijanje u blizini mjesta Beith, North Ayrshire, Škotska, Ujedinjena Kraljevina, potvrđeno 18. ožujka 2022. i jedno izbijanje u blizini mjesta Strichen, Aberdeenshire, Škotska, Ujedinjena Kraljevina, potvrđeno 19. ožujka 2022.
(11)
Kanada i Ujedinjena Kraljevina dostavile su i informacije o mjerama koje su poduzele radi sprečavanja daljnjeg širenja te bolesti.
Konkretno, nakon tih izbijanja visokopatogene influence ptica Kanada i Ujedinjena Kraljevina provele su mjere usmrćivanja radi kontrole i ograničavanja širenja te bolesti te potrebne mjere čišćenja i dezinfekcije nakon provedbe mjera usmrćivanja u zaraženim objektima za uzgoj peradi na svojem državnom području.
(12)
Komisija je ocijenila informacije koje su dostavile Kanada i Ujedinjena Kraljevina i zaključila da su izbijanja visokopatogene influence ptica u objektima za uzgoj peradi uklonjena i da više ne postoji rizik povezan s ulaskom u Uniju proizvoda od peradi iz zona Kanade i Ujedinjene Kraljevine iz kojih je zbog tih izbijanja suspendiran ulazak u Uniju proizvoda od peradi.
(13)
Priloge V. i XIV.
Provedbenoj uredbi (EU) 2021/404 trebalo bi stoga izmijeniti kako bi se u obzir uzela trenutačna epidemiološka situacija u pogledu visokopatogene influence ptica u Kanadi, Ujedinjenoj Kraljevini i Sjedinjenim Američkim Državama.
(14)
Uzimajući u obzir trenutačnu epidemiološku situaciju u Kandi i Sjedinjenim Američkim Državama u pogledu visokopatogene influence ptica i ozbiljan rizik njezina unošenja u Uniju, izmjene koje se ovom Uredbom unose u Provedbenu uredbu (EU) 2021/404 trebale bi hitno stupiti na snagu.